***Raport monitorimi për katër mujorin e dytë të vitit 2025 për Agjencinë për Mbështetje të Shoqërisë Civile”***

Në zbatim të Ligjit nr.9936, datë 26.06.2008 “*Për Menaxhimin e Sistemit Buxhetor në Republikën e Shqipërisë”*, mbështetur në Ligjin nr. 115/2024 “Për buxhetin e vitit 2025”, në zbatim të Udhëzimit të Ministrit të Financave Nr.9, datë 20.03.2018 *“Për proçedurat standarte të zbatimit të Buxhetit”*, I ndryshuar, sipas përcaktimeve të Udhëzimit plotësues Nr.2, datë 24.01.2025 ”Për zbatimin e buxhetit të Vitit 2025, si edhe sipas Udhëzimit nr.14, datë 30.05.2023 ”*Për Proçedurat standarde të monitorimit të buxhetit në njësitë e qeverisjes qëndrore*” sipas strukturës të përcaktuar në Shtojcën 3 të Udhëzimit “*Formati standart narrativ i raportit të monitorimit të buxhetit në NJQQ*”, Agjencia për Mbështetjen e Shoqërise Civile, raporton mbi treguesit e buxhetit dhe ecurisë së realizimit të fondeve për katër mujorin e parë të vitit 2025.

***1.Lista e përmbajtjes së raportit të monitorimit***

*1- Hyrje*

*2- Plani fillestar i Buxhetit Viti 2025/Informacion buxhetor i agreguar, Aneksi 1 sipas udhëzimit nr.14,dt.* 30.05.2023 ”Për Proçedurat standarde të monitorimit të buxhetit në njësitë e qeverisjes qëndrore”

3- Performanca e treguesve kyc të performancës me bazë gjinore

*3- Rishikimi i Buxhetit për Vitin 2025 nëpërmjet Akteve Normative dhe shkresave specifikisht per rishikimet e buxhetit per nevojat e Institucionit dhe mbarevajtjes se punes*

 *4- Analiza e realizimit të treguesve buxhetore për Vitin 2025*

***1.Hyrje***

**Programi kryesor buxhetor**  I AMSHC –së si Institucion është Mbështetje për Shoqërinë Civile, me qëllim krijimin e kushteve për rritje të qëndrueshme të shoqërisë civile në vend përmes një shoqërie civile më vibrante dhe pjesëmarrëse në vendimarrje dhe monitorim politikash publike.

**Politikat ekzistuese të programit të AMSHC-së, ose produktet kryesore që AMSHC prodhon në formën e shërbimeve të cilat janë tre si më poshtë listuar:**

1- Realizimi I thirrjeve për Projekt propozime dhe financimi I projekteve të OJF- ve.

2-Realizim në terren I monitorimeve/inspektimeve të projekteve të financuara nga AMSHC.

3-Mbështetje/asistence teknike dhe informuese e OJF-ve nëpërmjet takimeve informuese/konsultative si dhe trajnimeve për rritje kapaciteti I OJF-ve.

Institucioni ka arritur objektivin e tij, mbështetjen financiare dhe monitorimin/vlerësimin e projekteve të OJF-ve sipas programeve të miratuara nga Bordi Mbikqyrës i AMSHC-së nëpërmjet menaxhimit me efektivitet, efiçencë dhe ekonomik të burimeve financiare dhe njerëzore të Institucionit.

Monitorimi në këtë rast është një proçes vlerësimi performance i cili realizohet nëpërmjet krahasimit të treguesve faktikë të performancës me ato të planifikuara.

Me anë të këtij raporti monitorimi të Buxhetit të AMSHC - së per Vitin 2025, katër mujorin e dytë, saktësojmë informacionin mbi efektivitetin e përdorimit të fondeve buxhetore dhe performancën e produkteve të realizuara për Vitin 2025 përsa i përket **Agjencisë për Mbështetjen e Shoqërisë Civile.**

Në përdorimin e fondeve buxhetore, AMSHC –ja eshte mbështetur në parimet e menaxhimit dhe mirëfunksionimit të sistemit buxhetor.

Shpërndarja e burimeve financiare është bërë në përputhje me politikat ekonomike dhe prioritetet e AMSHC–së, duke pasur si synim një përdorim sa më efiçent të këtyre burimeve, përgjegjësi të qarta për menaxhimin e shpenzimeve për çdo produkt, në funksion të realizimit të objektivave dhe aktiviteteve të përcaktuara nga Agjencia për Mbështetje të Shoqërisë Civile për vitin 2025.

***2. Plani fillestar i Buxhetit Viti 2025 / Informacion buxhetor i agreguar***

Mbështetur në Ligjin nr. 115/2024 “Për buxhetin e vitit 2025”, në zbatim të Udhëzimit të Ministrit të Financave Nr.9, datë 20.03.2018 *“Për proçedurat standarte të zbatimit të Buxhetit”*, I ndryshuar, sipas përcaktimeve të Udhëzimit plotësues Nr.2, datë 24.01.2025 ”Për zbatimin e buxhetit të Vitit 2025, si edhe sipas Udhëzimit nr.14, datë 30.05.2023 ”*Për Proçedurat standarde të monitorimit të buxhetit në njësitë e qeverisjes qëndrore*”Institucioni Agjencia për Mbështetjen e Shoqërise Civile, raporton mbi treguesit e buxhetit dhe ecurisë së realizimit të fondeve për katër mujorin e dytë të vitit 2025.

**Fondet buxhetore të akorduara për vitin 2025 janë në vlerën 130,525,000 lekë për shpenzime korrente dhe kapitale :**

 Tab në lekë

|  |  |
| --- | --- |
| **EMËRTIMI** | **VITI 2025**  |
| Shp. Paga & Sig. Shoq. | 26,280,000 |
| Shp. të tjera korrente | 108,395,000 |
| Shp.kapitale të brendshme | 1,000,000 |
| **Totali** | **135,675,000** |

Në **fazën teknike të përgatitjes së PBA-së** 2026 -2028 Faza e dytë, dorëzuar në Shtator 2025, janë përgatitur kërkesat buxhetore për një kërkesë buxhetore e cila do t’i shërbëjnë arritjes së objektivavë të Institucionit.

* **Politikë ekzistuese por kërkesë për shtim fondi :**

**Emërtimi:** Mbështetje me fonde e më shumë projekteve të shoqërisë Civile

**Kosto totale** : **30,000,000 lekë**

**Argumentimi I nevojës për këtë politikë :**

Agjencia për Mbështetjen e Shoqërisë Civile tashmë funksionon prej disa vitesh dhe ka mbështetur financiarisht shumë projekte të Shoqërisë Civile për një shërbim më të mirë ndaj qytetarit, për nisma civile në emër të transparencës apo luftës kundër korrupsionit duke j’u përgjigjur kërkesës së shoqërisë gjithashtu edhe programeve strategjike të qeverisë.

Por, eksperienca e deritanishme tregon se ka një hapësirë të madhe të pambuluar me fonde mes projekteve që aplikojnë për financim pranë AMSHC-së (rreth 250 - 300 projekte) dhe atyre projekteve më cilësore të cilat AMSHC arrin të mbështesë me fonde nisur nga fondet ekzistuese që I jepen nga buxheti I shtetit ( rreth 60-65 projekte ne vit) duke lënë kësisoj rreth 80% te projekteve që aplikojnë për fonde dhe financim pranë AMSHC –së pa mbështetje financiare!

Fondet shtesë janë të nevojshme për të siguruar që shoqëria civile të mbetet e pavarur dhe e fortë duke ruajtur mundësinë për të vepruar si ***monitorues I fuqishëm I politikave dhe institucioneve shtetërore.*** Ato do të kontribonin një një shoqëri më të drejtë dhe të balancuar !

Kërkesa për fonde shtesë që shkojnë direkt në mbështetje të Shoqërisë Civile, është në fakt një investim për stabilitetin dhe zhvillimin e qëndrueshëm të shoqërisë duke garantuar që të gjithë qytetarët të kenë mundësi të përfshihen dhe të kontriubojnë në ndihmën dhe zhvillimin e përgjithshëm.

***Argumenti për nevojën për fonde shtesë në mbështetje të shoqërisë civile, mund të strukturohet në disa pika kyçe si më poshtë vijon :***

* Rëndësia e Shoqërisë Civile për Demokracinë dhe Stabilitetin Social
* Nevoja për mbrojtjen e Grupeve në Nevojë dhe barazinë Sociale
* Mbështetje për Inovacion dhe Zgjidhje Sociale
* Përballimi i Krizave dhe ndihma urgjente
* Ndikimi Ekonomik dhe rritja e pjesëmarrjes qytetare
* Rritja e besimit dhe te parteneriteteve

***Ndërkohë, lind nevoja që në Fazën Teknike të përgatitjes së PBA- së 2026-2028, të parashikohet edhe një fond shtesë për ambient pune /zyra me qira për nevojat e Institucionit. Kjo kërkesë për AMSHC- në është prioritare nisur nga rëndësia për një sistemim të zyrave dhe stafit. Kërkesa eshte dorëzuar në fazën e dytë të PBA –së 2026-2028 në Gusht 2025.***

**Përshkrimi i nevojës**

Agjencia për Mbështetjen e Shoqërisë Civile (AMSHC), aktualisht është e vendosur me zyra ne katin e dyte të godines se ish-meteorogjikut e cila ne kat të parë ka të vendosur Inspekoriatin e Pergjithshëm shtetëror ose ish-Inpektoriatin Qendror, Insticucion për të cilin përgjatë viteve të fundit kanë ndodhur një sërë ndryshimesh ligjore në kuadër të reformimit të inspektimeve dhe përsa I takon AMSHC –së, godina ku aktualisht ka zyrat edhe AMSHC, do të jetë pjesë e projekteve të zhvillimit të zonës (*reference VKM Nr.476, I datës 31.07.2025 “Për autorizimin e Korporatës së Investimeve Shqiptare për koordinimin e proçesit të konsolidimit të pronave shtetërore me interes për të realizuar projekte investimi në interes publik e zhvillimor”*,

* Në këtë kuadër, AMSHC kërkon përmes PBA- së 2026-2028, Faza teknike një fond shtesë **prej 6,000,000 lekë** në llogarinë ekonomike 602 për zërin Qira Ambienti për **Marrje me qira të një ambienti të përshtatshëm** – si opsioni më efektiv dhe i zbatueshëm në kushtet kur do të duhet të lirohen zyrat për efekt të projektit të investimit lartpërmendur I cili do fillojë jo më vonë se fundi I vitit 2025 dhe fillimi I vitit 2026.

**3.Analizë në lidhje me buxhetimin gjinor dhe adresimin e ndryshimeve klimatike**

Duke vlerësuar konstatimet dhe sugjerimet e Ministrisë së Financave përsa I përket Përgatitjes së PBA –së 2026-2028, Ekipi I Menaxhimit të Programit gjatë vitit 2025, ka bëre një punë të përgjegjshme në drejtim të respektimit të përcaktimeve të udhëzimit të përgatitjes së programit buxhetor afatmesëm përshtatur specifikisht për natyrën e detyrave dhe përgjegjësive që AMSHC mbulon në bazë të Ligjit mbi të cilin eshte krijuar dhe funksionon.

* Në kuadër të pikës 3 të Udhëzimit nr.10, dt.28.02.2017 “*Përfshirja e shoqërisë Civile në përgatitjen e programit buxhetor afatmesëm*”, ju vemë në dijeni se pjesë e planeve të punës në baza vjetore për AMSHC- në, është gjithmonë realizimi I takimeve konsultative me përfaqësues të Shoqërisë Civile në Shqipëri me qëllim njohjen me problematikat e hasura, me sugjerimet e tyre lidhur me organizimin e punës në Institucion, sugjerimet e tyre përsa I përket detajimit të zërave buxhetore si dhe përsa I përket aktiviteteve që janë të rëndësishme për t’u organizuar me qëllim përcjelljen e “feedback” të qartë të OJF-ve në punën tonë të përditshme si Institucion që mbështet fuqizimin e një Shoqërie Civile të qënësishme në vend.
* Së dyti, në vijim të punës për të realizuar me sukses buxhetimin gjinor, edhe AMSHC -ja përcaktuar produkte/objektiva/aktivitete/kosto të detajuara për arritjen e barazisë gjinore si dhe ka financuar dhe ndjekur projekte me këtë qëllim.
* Sipas sugjerimeve te Ministrisë së Financave, eshte shtuar tek “*Objektivi I politikës së programit* " . Mbështetje financiare dhe monitorim për më shume projekte të OJF- ve sipas programeve të përcaktuara nga Bordi Mbikqyrës i AMSHC -së në vit, është shtuar tek *“Treguest e Performancës për Objektivin*”, objektivi ***“Përqindja e grave në poste drejtuese të institucionit ndaj totalit të posteve drejtuese”,*** objektiv I cili raportohet 50% për periudhën e raportimit pra për katër mujorin e dytë të Vitit 2025. Në kuadër të udhëzimit për adresimin e pabarazive gjinore, janë përshirë në Thirrjen nr.18 për ProjektPropozime ***prioritete të cilat kanë për qëllim të targetojnë pabarazinë gjinore. konkretisht, në Shpalljen e Thirrjes nr.18 është përcaktuar prioriteti si më poshtë :***
* ***PËRFSHIRJE SOCIALE, TË DREJTAT E NJERIUT DHE FUQIZIMI I GRUPEVE TE MARGJINALIZUARA***

***Qëllimi: Promovimi i barazisë, mbrojtjes sociale dhe përfshirjes së grupeve te pambrojtura. Prioritete:***

*1. Projekte për gra, minoritete dhe persona me aftësi të kufizuara.*

*2. Aktivitet sportive dhe kulturore për përfshirje sociale.*

*3.Fushata për të drejtat e njeriut dhe barazinë gjinore.*

 ***Për këtë prioritet aktualisht janë shpallur 7 projekte fituese dhe janë lidhur kontratat për projekte me vlerë financimi totale 9,300,000 lekë.***

***Gjithashtu, në kuadër të udhëzimit për adresimin dhe integrimin e ndryshimeve klimatike në proçesin e buxhetimit (shtuar me Udhëzimin nr.12, datë 18.10.2024), duhet theksuar se në Thirrjen aktuale për Projektpropozime (Thirrja Nr.18), është përcaktuar prioriteti për adresimin e çështjeve klimatike si më poshtë vijon:***

* ***MBROJTJA E MJEDISIT DHE TRANZICIONI I GJELBËR***

***Qëllimi: Rritja e angazhimit komunitar për ruajtjen e mjedisit dhe zhvillimin e qëndrueshëm. Prioritete:***

***1. Fushata mbi ndryshimet klimatike dhe energjitë e rinovueshme.***

***2. Projekte për ruajtjen e biodiversitetit dhe bujqësi e qendrueshme.***

***3. Edukim mjedisor dhe aktivizim qytetar.***

***Për këtë prioritet aktualisht janë shpallur fituese dhe janë lidhur kontratat për 8 projekte me vlerë financimi totale 11,400,000 lekë.***

***4.Performanca Financiare e programit buxhetor***

**Programi “Mbështetje për Shoqërinë Civile**

**Fondi i Pagave dhe Sigurimeve Shoqerore** (zeri 600-601), është realizuar në zbatim të Strukturës Organizative të miratuar me Vendim nr. 769 datë 15.07.2009 të Këshillit të Ministrave “*Për miratimin e Statutit të Agjencisë Për Mbështetjen e Shoqërisë Civile*”. Ndryshuar me Vendimin nr. 789 datë 16.11.2011 të Këshillit të Ministrave “*Për një ndryshim në Vendimin nr. 769 datë 15.07.2009 të Këshillit të Ministrave “Për miratimin e statutit të Agjencisë për Mbështetjen e Shoqërisë Civile*”, Mbështetur në Ligjin nr. 115/2024 “Për buxhetin e vitit 2025”, në zbatim të Udhëzimit të Ministrit të Financave Nr.9, datë 20.03.2018 *“Për proçedurat standarte të zbatimit të Buxhetit”*, I ndryshuar, sipas përcaktimeve të Udhëzimit plotësues Nr.2, datë 24.01.2025 ”Për zbatimin e buxhetit të Vitit 2025, në zbatim të VKM –së Nr.19, dt. 9.01.2025 “*Për Përcaktimin e numrit të Punonjësve me kontratë të përkohshme për Vitin 2025 në njësitë e Qeverisjes Qendrore*”, numri mesatar i punonjësve për AMSHC -në është realizuar 16 punonjës të përhershëm si dhe dy punonjës me kontratë të përkohshme.

Nga fondi i përgjithshëm i pagave dhe shpërblimeve, si dhe i sigurimeve shoqërore, për gjatë katër mujorit të dytë të vitit 2025, është realizuar respektivisht;

* **14,722,580 Lekë** (zeri 600) për paga, realizimi prej 66 % për këtë periudhë raportimi.
* **2,360,650 Lekë** (zeri 601) për kontribute për sigurimet shoqërore shendetsore, realizimi **56**  % për këtë periudhë raportimi.

**Fondi për shpenzime të tjera korrente**  (zeri 602), per vitin 2025, është planifikuar fillimisht me Ligjin e Buxhetit të Vitit 2025 në vlerën ***5, 395,000 leke*.**

Në këtë zë buxhetor është mbështetur edhe veprimtaria dhe aktivitetet e KKSHC- së nisur edhe nga detyrat që AMSHC –ja ka përmbushur si Sekretariat i Këshillit Kombëtar të Shoqërisë Civile duke mbuluar aktivitetet e KKSHC –së si dhe për të siguruar facilitetet logjistike për organizimin e mbledhjeve te KKSHC –së.

 Ofrimi i asistencës ligjore në finalizimin e Udhërrëfyesit për Shoqërinë Civile ku AMShC ndërmori një rol të rëndësishëm në hartimin dhe mirëpërcaktimin e planit të punës dhe më gjerë. Për këtë funksion, AMShC gjithashtu ndërmori një sërë masash me qëllim realizimin sa më të saktë të tij duke përthithur produktin final (miratimin dhe zbatimin e Udhërrëfyesit).

Roli aktiv i AMShC- së në Strategjinë Ndërsektoriale kundër Korrupsionit është një tjetër arritje e Institucionit duke ndikuar sadopak në plotësimin e masave dhe indikatorëve sa i përket Qasjes Ndërgjegjësuese. Për këtë qëllim, AMShC ka tashmë programin e saj Institucional kundër Korrupsionit, një buxhet të dedikuar për projektet anti- korrupsion. Në zërin buxhetor të AMSHC –së , disa shpenzime jane dedikuar edhe kësaj strategjie. Edhe për këte zë, përgjatë kësaj periudhe raportimi është realizuar vlera prej ***917,900 Lekë .***

Një arsye për këtë rezultat të shpenzimeve të zërit shpenzime, mirëmbajtje llogaria 602 janë edhe proçedurat e prokurimeve online të cilat janë parashikuar për t’u zhvilluar në katër mujorin e fundit të vitit 2025 duke synuar për çmimin më të ulët për blerjet në kuadër të logjistikës së përgjithshme për ecurinë normale të punës në Institucion.

Në realizimin e shpenzimeve operative, AMSHC –ja është mbështetur në parimin e një shpërndarje sa më racionale të kërkesave për ecurinë optimale të veprimatrisë së Institucionit si dhe ka zbatuar “*Rregjistrin e Parashikimeve të Prokurimeve Publike për Vitin 2025* ” për blerje dhe shërbime të cilat kryesisht lidhen me;

* Realizimin e shpenzimeve, të detyrueshme ndaj shtetit, si detyrime taksa e tatime, energji elektrike, ujë, shërbime postare e telefonike, në funksion të një veprimtarie normale institucionale.
* Kyerjen e të gjitha blerjeve për nevoja të AMSHC-së, publikime, blerje kancelarike, riparime automjeti, lyerje dhe mirëmbajtje, pastrim etj.
* Kryerjen e pagesave për likuidimin e detyrimeve furnitorë dhe të tretë etj.
* Kryerjen e monitorimeve në terren të projekteve që AMSHC ka financuar gjatë vitit 2025.
* Realizimin e study- tour në vende të rajonit për shkëmbimin e eksperiencave më të mira për zhvillimin dhe mbështetjen e shoqërise civile.

**Fondi në zërin për Transferime Korrente të Brendshme** (zeri 604), për vitin 2025 është planifikuar në vlerën ***103,000,000 leke*.**

Ky është dhe zëri më me peshë në strukturën e buxhetit të AMSHC- së, duke qenë se Institucioni ka si qëllim kryesor financimin e Shoqërisë Civile me Grante për projektpropozimet e OJF- të përfituese.

Edhe për këte zë, aktualisht **604 Kapitulli 1** për periudhën respektive është realizuar vlera ***86,070,000 Lekë ose 83 % e planit vjetor.***

Ndërkohë disbursimet e zërit të Granteve kanë përfshirë disbursime nga Thirrja Nr17, dhe në gjysmën e dytë të Vitit fiskal 2025 janë disbursuar Projektet fituese të Thirrjes Nr.18 fnancuar nga AMSHC-ja në masën 70% të cilat janë aktualisht në zhvillim dhe pritet të përfundojnë përgjatë vitit 2025.

**Fondi *per shpenzim investime*** *(zeri 231) ,*

**1,000,000 Lekë** (zeri 231) për Investime të Trupëzuara,

Gjatë katër mujorit të dytë të vitit 2025, nuk janë finalizuar akoma praktikat e prokurimit përsa i përket fondit të investimeve.

***5.Performanca jo – financiare e programit buxhetor***

Agjencia për Mbështetjen e Shoqërisë Civile udhëhequr nga Bordi Mbikqyrës I AMSHC- së, ka organizuar ***18 Thirrje*** ***për ProjektPropozime*** sipas prioriteteve dhe fushave të cilat janë objektiva të përhershëm të Institucionit, dhe janë kryer proçedurat e duhura konform Ligjeve në fuqi në lidhje me njoftimin, shpalljen, vlerësimin, seleksionimin dhe kontraktimin e Organizatave Jofitimprurese për financimin me Grante të projekteve që kanë rezultuar fituese. Eshtë në process monitorimi dhe vlerësimi ecuria e realizimit të projekteve të cilat u funancuan nëpërmjet Thirrjes nr.18 për projektpropozime. Më tej puna konkrete e AMSHC- së si Institucion, mbetet ndjekja e Projekteve deri në fazën finale të realizimit të tyre, Monitorimi dhe Vlerësimi I ecurisë së realizimit të Aktiviteteve konform projektpropozimit dhe kontratës së lidhur mes palëve si dhe Monitorimi dhe Vlerësimi I ecurisë së realizimit financiar të Projekteve të financuara nga AMSHC-ja dhe përputhshmëria me buxhetin e parashikuar si dhe me legjislacioni fiskal dhe tatimor të Republikës së Shqipërisë.

Veprimtaria kryesore e AMSHC- së për Vitin 2025 është përqendruar në realizimin me sukses të Thirrjeve për ProjektPropozime si dhe ndjekjes/Monitorimit/Vlerësimit të projekteve të zbatuara në kuadër të Thirrjeve për projektpropozime.

Përsa i përket realizimit të ***“Output Monitoring Data”*** nga targeti aktual i përditësuar përsa i takon ***“Numrit të projekteve të financuara*”,** nga totali prej 80 projektesh janë financuar 75 projekte nëpërmjet Thirrjes nr.18, projekte të cilat janë disbursuar 70% me lidhjen e kontratës dhe do ndiqen në vijueshmëri deri në pëfundimin e tyre.

Ndërsa përsa i përket realizimit faktitk të *“****Numrit të monitorimeve të kryera në terren***”, nga targeti i përditësuar prej 74 monitorimesh janë realizuar për katër mujorin e dytë të vitit 2025 janë realizuar 5 monitorime ne terren për Thirrjen nr.17 përgjatë Vitit 2025, ndërkohë do të zhvillohen monitorimet në terren për projektet e Thirrjes nr.18 të cilat janë në proçes realizimi.

***6.Ndryshimet në buxhet***

Në këtë Fazë të raportimit të realizimit të buxhetit për katër mujorin e parë të Vitit 2025, fazë e cila përkon edhe me përgatitjen e PBA- së, Faza e dytë 2026-2028 , është e rëndësishme të reflektohet ndryshimi i vetëm për këtë periudhë ka qënë fondi për fondin e vecantë prej 100,000 lekësh në zbatim të Vendimit Nr.929, datë 17.11.2010 të Këshillit të Ministrave “Për krijimin dhe përdorimin e fondit të veçantë” të ndryshuar.

Bashkëlidhur këtij raporti janë edhe Anekset përkatëse të monitorimit shkarkuar nga moduli BPPM në sistemin AFMIS.

**Duke ju falenderuar për bashkëpunimin,**

**DREJTOR EKZEKUTIV**

**ANDI KANANAJ**

*Konc.L.Hasa, Përgj Sek Finances*